Τζόζεφ Γκόρντον-Λέβιτ

Ο Τζόζεφ Γκόρντον-Λέβιτ (Joseph Leonard Gordon-Levitt, 17 Φεβρουαρίου 1981) είναι Αμερικανός ηθοποιός και τραγουδιστής. Ξεκίνησε την καριέρα του από μικρή ηλικία με τηλεοπτικές διαφημίσεις και έκανε το κινηματογραφικό του ντεμπούτο στην ταινία Τα Καμώματα του... Μπετόβεν (Beethoven) το 1992. Αργότερα πρωταγωνίστησε στην τηλεοπτική σειρά 3rd Rock from the Sun από το 1996 μέχρι το 2001, υποδυόμενος τον Τόμι Σόλομον. Μετά από ένα διάλειμμα, κατά τη διάρκεια του οποίου φοίτησε στο Πανεπιστήμιο Κολούμπια, ο Γκόρντον-Λέβιτ σταμάτησε τις τηλεοπτικές εμφανίσεις και κυνήγησε μια κινηματογραφική καριέρα. Έχει συμμετάσχει σε πολλές ταινίες όπως 10 Πράγματα που Μισώ σ' Εσένα (10 Things I Hate About You, 1999) και Manic (2001) καθώς και στις ταινίες Ανοιχτή πληγή (Mysterious Skin), Έγκλημα στο Κολέγιο (Brick, 2005) και Ο Τσιαλιαδόρος (The Lookout) για τις οποίες οι κριτικοί επαίνεσαν τις ερμηνείες του.

Το 2009 πρωταγωνίστησε στην αισθηματική κομεντί (500) Μέρες με τη Σάμερ (500 Days of Summer) για την οποία έλαβε την πρώτη του υποψηφιότητα για Χρυσή Σφαίρα α' ανδρικού ρόλου. Την επόμενη χρονιά συμμετείχε στη μεγάλη εισπρακτική επιτυχία Inception σε σκηνοθεσία Κρίστοφερ Νόλαν και το 2011 πρωταγωνίστησε στη δραματική κωμωδία 50/50 όπου έλαβε τη δεύτερη υποψηφιότητα για Χρυσή Σφαίρα. Το 2012 εμφανίστηκε στο τρίτο και τελευταίο μέρος της σειράς ταινιών Μπάτμαν που σκηνοθέτησε ο Νόλαν με τίτλο Ο Σκοτεινός Ιππότης: Η Επιστροφή (The Dark Knight Rises).

Πρώτα χρόνια
Ο Γκόρντον-Λέβιτ γεννήθηκε στο Λος Άντζελες της Καλιφόρνια και μεγάλωσε στο Σέρμαν Όουκς. Ο πατέρας του, Ντένις Λέβιτ, ήταν διευθυντής ραδιοφωνικού σταθμού και η μητέρα του, Τζέιν Γκόρντον, ήταν υποψήφια για το Κογκρέσο των Ηνωμένων Πολιτειών τη δεκαετία του '70. Ο παππούς του ήταν ο σκηνοθέτης του Χόλιγουντ Μάικλ Γκόρντον, γνωστός κυρίως για την ταινία Τα Απόρρητα της Κρεβατοκάμαρας (Pillow Talk, 1959) στην οποία πρωταγωνιστούσαν οι Ντόρις Ντέι και Ροκ Χάντσον. Ο Γκόρντον-Λέβιτ είχε έναν μεγαλύτερο αδερφό, τον Νταν, φωτογράφο στο επάγγελμα, ο οποίος πέθανε τον Οκτώβριο του 2010 σε ηλικία 36 ετών.

Ο Γκόρντον-Λέβιτ έλαβε μέρος σε ένα θεατρικό μιούζικαλ στην ηλικία των τεσσάρων όπου υποδύθηκε το Σκιάχτρο σε μια θεατρική μεταφορά του Μάγου του Οζ. Από εκεί προσεγγίστηκε από έναν ατζέντη και ξεκίνησε να εμφανίζεται στην τηλεόραση και σε διαφημιστικά σποτ.

Καριέρα
Πρώτα επαγγελματικά βήματα
Ο Γκότντον-Λέβιτ ξεκίνησε την καριέρα του στην ηλικία των έξι, συμμετέχοντας σε αρκετές τηλεταινίες στα τέλη της δεκαετίας του '80. Το 1996, πρωταγωνίστησε στην επιτυχημένη κωμική τηλεοπτική σειρά 3rd Rock from the Sun, όπου υποδύθηκε τον Τομι Σόλομον, ένας ρόλος που τον έκανε έναν αρκετά δημοφιλή τηλεοπτικό αστέρα. Το 1999 πρωταγωνίστησε στη νεανική κωμωδία 10 Πράγματα που Μισώ σ´ Εσένα (10 Things I Hate About You) μαζί με τους Τζούλια Στάιλς και Χιθ Λέτζερ.

2000-2008
Το 2000, ξεκίνησε τις σπουδές του στο Πανεπιστήμιο Κολούμπια. Σπούδασε ιστορία, λογοτεχνία και γαλλική ποίηση. Με την επιστροφή του στην υποκριτική, ο Γκόρντον-Λέβιτ αποφάσισε ότι ήθελε να κάνει καλές ταινίες. Το 2001 συμμετείχε στο Manic, το οποίο διαδραματιζόταν σε ένα ψυχιατρείο, το 2002 δάνεισε τη φωνή του στην ταινία κινουμένων σχεδίων της Disney Ο Πλανήτης των Θησαυρών (Treasure Planet), το 2004 πρωταγωνίστησε στο δράμα Ανοιχτή πληγή, στην οποία υποδύθηκε έναν ομοφυλόφιλο ζιγκολό και θύμα σεξουαλικής κακοποίησης και το 2005 στο Έγκλημα στο Κολέγιο (Brick). Ακολούθησαν οι ταινίες Σκοτεινός Κόσμος (Havoc) και Shadowboxer το 2005. Επόμενη δουλειά του ήταν η ταινία Ο Τσιλιαδόρος (The Lookout) το 2007, όπου υποδύθηκε έναν επιστάτη που συμμετέχει σε μια ληστεία τράπεζας. Για την ερμηνεία του έλαβε πολύ καλά σχόλια από τους κριτικούς και συγκεκριμένα το περιοδικό New York είπε γι' αυτόν ότι είναι ένας "τεράστιος ηθοποιός... ένας μινιμαλιστής". Το 2008 συμμετείχε στις ταινίες Killshot: Ο Δολοφόνος Είναι Εδώ (Killshot), Miracle at St. Anna και Θύματα Πολέμου (Stop-Loss).

2009-2011
Το 2009 ο Γκόρντον-Λέβιτ πρωταγωνίστησε μαζί με τη Ζόι Ντεσανέλ στην αισθηματική κομεντί (500) Μέρες με τη Σάμερ (500 Days of Summer). Η ταινία έλαβε εξαιρετικές κριτικές ενώ και η ερμηνεία του έλαβε διθυραμβικά σχόλια. Ο Τοντ Μακάρθι του περιοδικού Variety είπε ότι "εκφραστικά μετακινείται ανάμεσα στον ενθουσιασμό και στην απογοήτευση με τον τρόπο που μπορούσε ο Τζακ Λέμον να κάνει". Ο ρόλος του στην ταινία του χάρισε την πρώτη του υποψηφιότητα για Χρυσή Σφαίρα α' ανδρικού ρόλου στην κατηγορία κωμωδία ή μιούζικαλ. Την ίδια χρονιά υποδύθηκε τον κακό Κόμπρα Κομάντερ στην ταινία G.I. Joe: Η Γέννηση της Κόμπρα (G.I. Joe: The Rise of Cobra). Το 2010 αντικατέστησε τον Τζέιμς Φράνκο στην περιπέτεια επιστημονικής φαντασίας Inception σε σκηνοθεσία Κρίστοφερ Νόλαν. Υποδύθηκε τον Άρθουρ, τον παρτενέρ του Ντομ Κομπς, τον οποίο υποδύθηκε ο Λεονάρντο Ντι Κάπριο, και υπεύθυνο να ερευνά τους στόχους της ομάδας. Το 2011 πρωταγωνίστησε στη δραματική κωμωδία 50/50, για την οποία έλαβε τη δεύτερη υποψηφιότητα για Χρυσή Σφαίρα.

2012-σήμερα
Το 2012 συμπρωταγωνίστησε μαζί με τον Μπρους Γουίλις στο θρίλερ Looper: Αντιμέτωποι με το Χρόνο (Looper). Το 2011, ξεκίνησε τα γυρίσματα της ταινίας Ο Σκοτεινός Ιππότης: Η Επιστροφή (The Dark Knight Rises), η οποία κυκλοφόρησε στους κινηματογράφους τον Ιούλιο του 2012. Επίσης υποδύθηκε τον Ρόμπερτ Τοντ Λίνκολν στη βιογραφική ταινία Λίνκολν (Lincoln) σε σκηνοθεσία Στίβεν Σπίλμπεργκ.

Φιλμογραφία
+ Κινηματογράφος Έτος Τίτλος Ρόλος Σημειώσεις1992 Τα Καμώματα του... Μπετόβεν (Beethoven) Μαθητής Το Ποτάμι Κυλά Ανάμεσά μας (A River Runs Through It) Νέος Νόρμαν  1994 Ιερά Δεσμά (Holy Matrimony) Ζίκι1994 Το Άνθος του Κακού (Roadflower) Ριτς Λέρολαντ Άγγελοι στο Γήπεδο (Angels in the Outfield) Ρότζερ Μπόμαν  1996 Η Ένορκος (The Juror) Όλιβερ Λερντ1998 Sweet Jane Τόνι Halloween H20 : Είκοσι Χρόνια Μετά (Halloween H20: 20 Years Later) Τζίμι Χάουελ 1999 10 Πράγματα που Μισώ σ' Εσένα (10 Things I Hate About You) Κάμερον Τζέιμς  2000 Η Γυναίκα μου... Κομμάτια να Γίνει! (Picking Up the Pieces) Φλέικο 2001 Manic Λάιλ Τζένσεν  2002 Ο Πλανήτης των Θησαυρών (Treasure Planet) Τζιμ Χόκινς φωνή 2003 Έσχατες Μέρες (Latter Days) Πολ Ράιντερ 2004 Ανοιχτή πληγή (Mysterious Skin) Νιλ Μακόρμικ 2005 Έγκλημα στο Κολέγιο (Brick) Μπρένταν Φράι Σκοτεινός Κόσμος (Havoc) Σαμ Shadowboxer Δόκτωρ Ντον 2007 Ο Τσιλιαδόρος (The Lookout) Κρις Πρατ2008 Θύματα Πολέμου (Stop-Loss) Τόμι Μπέρτζες Miracle at St. Anna Τιμ Μπόιλ Οι Αδελφοί Μπλουμ (The Brothers Bloom) Μπαρ Πάτρον κάμεο εμφάνιση Killshot: Ο Δολοφόνος Είναι Εδώ (Killshot) Ρίτσι Νιξ2009 (500) Μέρες με τη Σάμερ (500 Days of Summer) Τομ Χάνσεν Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ Οι Δύο Οψεις του Νομίσματος (Uncertainty) Μπόμπι Women in Trouble Μπερτ Ροντρίγκεζ G.I. Joe: Η Γέννηση της Κόμπρα (G.I. Joe: The Rise of Cobra) Κόμπρα Κομάντερ 2010 Rebel (Hesher) Χέσερ Elektra Luxx Μπερτ Ροντρίγκεζ Inception Άρθουρ  2011 50/50 Άνταμ Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ2012 Έκρηξη Αδρεναλίνης (Premium Rush) Γουίλι  Ο Σκοτεινός Ιππότης: Η Επιστροφή (The Dark Knight Rises) Τζον Μπλέικ   Looper: Αντιμέτωποι με το Χρόνο (Looper) Τζο  Λίνκολν (Lincoln) Ρόμπερτ Τοντ Λίνκολν 

+ Tηλεόραση Έτος Τίτλος Ρόλος Σημειώσεις1988 Stranger on My Land Ράουντερ τηλεταινία Family Ties Ντάγκι τηλεοπτική σειρά (2 επεισόδια) 1989 Settle the Score Τζάστιν τηλεταινία 1990 Murder, She Wrote Αγόρι τηλεοπτική σειρά (1 επεισόδιο)1991 Dark Shadows Ντέιβιντ Κόλινς τηλεοπτική σειρά (12 επεισόδια) Changes Μάθιου "Ματ" Χάλαμ τηλεταινία Hi Honey - I'm Dead Τζος Στάντλερ τηλεταινία Plymouth Σάιμον τηλεταινία China Beach Άρτσι Γουίνσλοου τηλεοπτική σειρά (1 επεισόδιο) Quantum Leap Κάιλ τηλεοπτική σειρά (1 επεισόδιο) L.A. Law τηλεοπτική σειρά (1 επεισόδιο) 1992–1993 The Powers That Be
| Πιρς Βαν Χορν
| τηλεοπτική σειρά (13 επεισόδια)
|-
| rowspan="2"|1993
| Gregory K 
| Γκρέγκορι Κίνγκσλεϊ
| τηλεταινία
|-
| Dr. Quinn, Medicine Woman| Ζακ Λόσον
| τηλεοπτική σειρά (1 επεισόδιο)
|-
| 1993–1995
| Roseanne| Τζορτζ
| τηλεοπτική σειρά (4 επεισόδια)
|-
| 1995
| The Great Elephant Escape| Μάθιου
| τηλεταινία
|-
| 1996–2001
| 3rd Rock from the Sun| Τόμι Σόλομον
| Υποψηφιότητα Screen Actors Guild Award Συνολικής Ερμηνείας από Καστ (1997, 1998, 1999) (131 επεισόδια)
|-
| 1998
| That '70s Show| Μπάντι Μόργκαν
| τηλεοπτική σειρά (1 επεισόδιο)
|-
| rowspan="2"|2000
| The Outer Limits| Ζακ
| τηλεοπτική σειρά (1 επεισόδιο)
|-
| Forever Lulu| Μάρτιν Έλσγουορθ
| 
|-
| 2005
| Numb3rs| Σκοτ Ρέινολντς
| τηλεοπτική σειρά (1 επεισόδιο)
|-
| 2009-2012
| Saturday Night Live'' Οικοδεσπότης τηλεοπτική εκπομπή (2 επεισόδια)

Παραπομπές

Εξωτερικοί σύνδεσμοι

 Τζόζεφ Γκόρντον-Λέβιτ στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Εβραίοι φεμινιστές
Κατηγορία:Αμερικανοί φεμινιστές